**Poštovane kolegice i kolege – studenti Preddiplomskog i Diplomskog studija rusistike!**

Pozivam vas da prigodom vašeg upisa u novu godinu studija upišete izborni kolegij Teorija i praksa medija, koji je već petnaestak godina izborni kolegij za studente Preddiplomskog studija kroatistike.

Ove godine Teorija i praksa medija prilagođena je i studentima rusistike, među ostalim i praćenjem medija i portala, te medijskih sadržaja u kojima se navode, predstavljaju i analiziraju fenomeni i događaji u vezi s ruskim jezikom i kulturom.

**Izvod iz Syllabusa**: *Upoznavanje sa strukturom i funkcioniranjem novinarskih sadržaja i tehnologijom novinarskog posla radi podizanja svjesnosti o medijima, njihovim načinom rada i utjecaja, zlouporabama i medijskim manipulacijama. Etička i stručna analiza medijskih sadržaja i vrijednosti, razotkrivanje novinarskih stilova i izražavanja.*

*U praktičnom dijelu sadrži i razumijevanje složenosti rada u medijima i za medije, upoznavanje s osnovama novinarskog rada i rada u redakcijama.*

Pozivam vas da, u skladu s tradicijom kolegija, zajedno analiziramo i radimo u interaktivnoj i pozitivnoj atmosferi. Nakon vašeg interesa i prijava odredit ćemo prikladne termine i slobodne učionice.

**Neke od tema predavanja:**

Osnove novinarskog izražavanja i tehnologija novinarskog posla

Medijska kultura i komunikacija,

Novinarsko izražavanje: razvoj prezentacijskih i komunikacijskih vještina i sposobnosti

Novinarske radionice i redakcijski rad………….Etika i odgovornost novinarske profesije

Zbilja i virtualna stvarnost………….Novi mediji - budućnost medija i novinarstva

**Neke od tema seminara:**

Noam Chomsky, George Orwell i Aldous Huxley………Od pamfleta do kritičkog razmišljanja....kako čitati i analizirati medije da ne bi oni čitali nas...

Reklame - raj i/ili pakao…………Medijski marketing i glasnogovorništvo

Osnove i načela masmedijske manipulacije i stvaranja iluzija

Nasilje u medijima i medijsko nasilje…………Od blogova do facebook-a i dalje...

Hologramska budućnost medija, SF i društvene mreže

**Dobrodošli!**

**Doc. dr. sc. Nenad Vertovšek**

**Info:** **nenad.vertovsek@gmail-com**

**Mob:** 091 337 7776